procesaur/Wiki.mk huggingface dataset:
Канал 77

Радио Канал77 започнува со својата работа на 4 октомври 1991 година, симболично кога на истиот датум 1957 беше лансиран првиот вештачки сателит Спутник. По неколку месечно емитување на експериментална програма, во Штип, Канал77 официјално почна со емитување на сопствена програма.
Сè до 1995 година, Канал 77 работи како локално радио, кога во периодот од 1995—1997 година се гради мрежа за покривање на источниот дел од Македонија, со цел подоцна радиото да има национално покритие. Во 1997 година со усвојувањето на Законот за радиодифузија, Канал 77 станува првиот национален концесионер. Паралелно со развојот на Канал 77 се зголемуваа потребите од адекватен простор и негово проширување. Денес радиото работи од Мултимедијалниот центар Канал 77 во Штип и студио во Скопје. Двете студија се меѓусебно поврзани со VPN врска, виртуелна интернет мрежа и Centrex телефонија, што овозможува да се емитува програмата од двете студија на национално и регионално ниво, поединечно или заедно.
Канал 77 важи за независна бродкастинг мрежа која покрива 100% од територијата на Македонија и 100% од популацијата со распространување на сигналот преку 21 трансмитери и 9 врски.
1 Програма
Радио Канал 77 има програма од информативен карактер. Во 25 годишното постоење на Канал 77, таа програма постојано се подобрува и развива, така што денес има 155 минути дневно вести распоредени во текот на целиот ден, започнувајќи од 7 часот наутро до 24 часот навечер.
Во информативната програма се застапени различни теми, од политика и економија до култура и спорт, како и реемитување на вести од Радио Слободна Европа (Radio Free Europe).
Начелата на Канал 77 се брзо и навремено информирање на слушателите, разнообразност во програмата, како и објективност и непристрасност кон изборот на настаните на денот. Програмската шема на радио Канал 77 вклучува продукција и емитување на програма од економската, политичката, социјалната, музичката и спортската област, програма од некомерцијален карактер, контактни и забавни емисии. Оттука, Радио Канал 77 е единствено радио во Македонија специјализирано за вести и информативна програма.
Една од најслушаните емисии со политичко-контактен карактер е емисијата Стадион, во која слушателите отворено ги презентираат своите ставови за одредени прашања.
Овој начин на пристап досега за Канал 77 се покажал успешен и тоа се гледа од истражувањата спроведени од агенции како Strategic marketing, IRI, Совет за радиодифузија и др. Во 2008, бројот на слушатели на вести и радио рапорти (вести со должина од 3 минути на секој половина час) е зголемен за 25-30% во споредба со 2004. Според истражувањата на јавното мислење спроведени од SMMRI, Brima Galup и Idea International, Радио Канал 77 има најдобар рејтинг помеѓу слушателите и е број еден информативно радио во Македонија.
Едно издание на вести на Канал 77 во просек има околу 110.000 слушатели што е еквивалетно на 10% од популацијата во секој момент.
КК АМАК СП

КК АМАК СП ― поранешен македонски кошаркарски клуб со седиште во Охрид. Клубот бил поранешен учесник во Првата македонска кошаркарска лига.
1 Историја
КК АМАК СП бил основан во 2005 година под името Талент АНД 1 и играл во спортската сала „Билјанини Извори“ во Охрид. Клубот во сезоната 2005/2006 учествувал во Втората кошаркарска лига и го освоиле првото место, обезбедувајќи пласман во Првата кошаркарска лига. На почетокот на сезоната 2006/07 клубот бил преземен од компанијата „AMAK СП“, преземајќи го и името на спонзорот. Во таа сезона клубот завршил на седмото место при што играл плеј-аут. Во сезоната 2007/08, АМАК СП го освоил високото трето место, додека во 2009 биле победници на Купот на Македонија. Во сезоната 2009/10, по само 6 одиграни кола, АМАК СП се распаднал и со тоа го откажал учеството во Првата лига поради финансиски причини.
1.1 Историја на клупското име
*2005-2006: КК Талент АНД 1
*2006-2009: КК АМАК СП
2 Постигнувања
*Куп на Македонија(1): 2009
*Втора македонска кошаркарска лига(1): 2006
3 Поважни поранешни играчи
* Слободан Агоч
* Александар Антиќ
* Бојан Апостолов
* Иван Атанасовски
* Игор Атанасовски
* Славиша Богавац
* Ефтим Богоев
* Дејан Вегов
* Ивица Вукотиќ
* Младен Гамбироза
* Ервин Драгшиќ
* Владимир Георгиевски
* Вил Кодл
* Никола Куга
* Даниел Милановски
* Иван Наумовски
* Влатко Неделков
* Јордан Николовски
* Антони Нокс
* Едис Нури
* Игор Пенов
* Александар Периќ
* Марјан Петровски
* Дејан Радуловиќ
* Иван Саздов
* Александар Совковски
* Александар Стефановски
* Зоран Стојанов
* Војдан Стојановски
* Дамјан Стојановски
* Антоније Стојковиќ
* Ангел Тасевски
* Нинослав Тмушиќ
* Игор Трајковски
* Миливоје Трифуновски
* Џарид Фрај
* Роман Хорват
* Вања Цветник
* Мирослав Чубрило
Извор:
4 Поврзано
* Прва македонска кошаркарска лига
* Втора македонска кошаркарска лига
* Куп на Македонија
* Македонска кошаркарска федерација
* Спорт во Охрид
* Кошарка во Македонија
Битолски весник

„Битолски весник“ — еден од најстарите весници во Македонија и излегува еднаш неделно. На 28 април 2009 ја одбележал својата 45-годишнина . Весникот од 2005 година ја доделува и новинарската награда „Тоде Петревски“.
Говедарство

Говедарството е најзначајна сточарска гранка. Тоа е застапено секаде каде што има поволни услови за одгледување говеда. Тоа се, главно, пределите со умерена клима, во кои се наоѓаат пространи пасишта со бујна и сочна трева. Говедата се најзастапени домашни животни. Денес, најмногу се одгледуваат говеда од швајцарска и фризиска раса.
1 Говедарството во светот
Најмногу говеда има во Индија. Меѓутоа, во таа земја кравата се смета за „свето животно“ и затоа млекото и месото од неа не се употребуваат за исхрана. По Индија, најголем број говеда има во Бразил, САД, Кина и Аргентина.
2 Говедарството во Македонија
Во Македонија доминираат традиционалните мали фарми, кои учествуваат со 75% во вкупниот број. Овие фарми најчесто се состојат од 1 до 3 говеда кои даваат мали годишно производство на млеко од 2 до 3 илјади литри по крава. Само 3% од фармите отпаѓаат на големите специјализирани фарми со повеќе од 20 крави, чие годишно производство изнесува 5 илјади литри млеко по крава, додека само 1% од фармите имаат повеќе од 50 говеда.
ОУ „Гоце Делчев“ - Могила

Основно училиште „Гоце Делчев“ (официјално: Основно општинско училиште „Гоце Делчев“ - Могила; скратено: ООУ „Гоце Делчев“) — централно основно училиште во селото Могила, Општина Могила.
Училиштето е именувано по македонскиот национален херој Гоце Делчев.
1 Историја
Претходно било подрачно основно училиште на ОУ „Св. Кирил и Методиј“ од Битола, па на ОУ „Кочо Рацин“ од Ивањевци, сè додека не станало самостојно. Било комплетно реновирано во 2008 година.
Живинарство

Живинарстовото е одгледувањето на живина (домашни птици) и е застапено на сите континенти. Од живината најмногу се одгледуваат кокошки, мисирки, гуски и др. Од нив се добиваат јајца, месо и пердуви. Во сите земји кокошките се одгледуваат во современи живинарски фарми. Според бројот, најмногу живина се одгледува во Кина, Русија и САД.
Овоштарство

Овоштарството е земјоделска гранка чија задача е засадување овошни дрвја, одгледување и искористување на овошните плодови во свежа состојба или преработени во разни мармалади, компоти, сокови и др.
Во зависност од климатските услови во кои успева, разликуваме три вида овошје: средноевропско овошје, суптропско овошје и тропско овошје.
Место што е засадено со овошни дрва се нарекува овоштарник.
Шумарство

Шумарство — стопанска гранка која го опфаќа одгледувањето и искористувањето на шумите. Тие имаат големо значење за здравјето на населението, бидејќи го прочистуваат загадениот воздух, ги ублажуваат ветровите, ги спречуваат ерозијата и поплавите. Дрвјата имаат широка примена во градежништвото, дрвната и хемиската индустрија.
Во зависност од климатските услови, шумите се делат на тропски, суптропски и шуми во предели со умерено - континентална клима.
Во тропските шуми се одгледуваат голем број скапоцени дрвја како Бамбусово, Абоносово, тиково, махаганово, сандалово, кининово и др.
Држави најбогати со шуми се: Бразил, ДР Конго, Русија, Финска, Норвешка, Канада, САД и др.
1 Поврзано
* Пошумување
* Обесшумување
Волна

Волна — се употребува во текстилната индустрија, а се добива од овците. Во индустријата се користи како суровина за производство на облека. Најголеми производители на волна се Австралија и Нов Зеланд. Кога е на самата овца, таа се нарекува руно.
1 Поврзано
* Овчарство
Сточарство

Сточарството е многу значајна земјоделска гранка во светот. Производите кои се добиваат од сточарството, како: млеко, месо, маст и јајца се меѓу најбараните и најмногу се употребуваат во исхраната на населението. Освен тоа, оваа гранка обезбедува и суровини за различни гранки од индустријата како што се прехранбената, текстилната, фармацевтската, кожарската, хемиската и др.. Со преработка на волната се произведува облека, а од кожата обувки и друго. Сточарството се развива на основа на пасишните површини, ливадите и полјоделското производство.. Врз основа на начинот на сточарење односно напасување и обезбедување на сточна исхрана развиени се и различните видови на: подвижното односно номадско и полуномадско сточарство, каде стадата добиток се тераат во различни места и предели во зависност од годишните времиња, како и фармерското односно постојаното неподвижно одгледување на добитокот на едно место во текот на целата година.
Сточарство може да се подели на следните подгрупи:
*Говедарство
*Свињарство
*Овчарство
*Козарство
*Коњарство
*Живинарство
*Пчеларство
Кларк Кент (Смолвил)

Кларк Кент (|Clark Kent) e фиктивен лик од телевизиската серијата ''Смолвил''. Ликот на Кларк Кент, првпат создаден за стрипови од Џери Сигел и Џо Шустер во 1938 како вистинскиот индититет на Супермен, е адаптиран за телевизија во 2001 од Алфред Гоф и Мајлс Милар — четврт пат како ликот е адаптиран за телевизиска серија. Кларк Кент е непрекинато толкуван од Том Велинг, со неколку други глумци играјќи го како дете. Ликот се има појавувано и во различни други дела засновани на ''Смолвил'', од кое ниту едно не важи за продолжение од некоја епизода. Сè од 2007, Кларк Кент од ''Смолвил'' се има појавено во 18 младинско-возрасни романи.
Во ''Смолвил'', Кларк Кент настојува да живее живот како едно нормално човечко суштество и се бори да ја зачува тајната за неговото вонземјанско наследство од неговите пријатели. Тој има низа обиди за постојана врска со Лана Ленг, искушенија предизвикани од неговата неискреност поради својата тајна. Наспроти претходните претставувања на ликот, овој Кларк Кент започнува како најдобар пријател на Лекс Лутор, откако му го спасува животот. Нивното пријателство со тек на времето целосно се разобличува преобразувајќи се во меѓусебна омраза. Во ''Смолвил'', своите моќи Кларк ги стекнува тековно. Несвесен за сите негови способности на почетокот на серијата; на пример, неговиот „вжештен вид“ и „супер-здив“ не се развиваат сè до втората и шестата сезона, соодветно.
Развивајќи го ликот на Кларк од ''Смолвил'' продуцентите решиле да го приземат до „суштинското дно“ на Супермен; тој не е безгрешлив, што и дозволува на публиката да ја види неговата човечност, но е „добар до корен“. Критичарите го гледаат, а повеќе режисери прикажуваат како симболична претстава на Исус Христос. Том Велинг е номиниран за неколку награди Избор на тинејџерите и Сатурн награди за неговата интерпретација на Кларк Кент уште од кога серијата ја започна првата сезона.
Суптропско овошје

Суптропското овошје најмногу успева во пределите со суптропска клима, каде што има доволно сончева светлина и топлина. Тоа се крајбрежните делови на морињата и океаните. Најпознати видови суптропско овошје се агруми, калинка, урма, смоква и др.
Тропско овошје

Тропското овошје успева во тропските предели каде што има доволно топлина и влага. Најзначајни видови тропско овошје се: бананата, ананасот, папаја, авокадо, мангококос, гуава, питаја, киви, маракуја и многу други. Најмногу тропско овошје се одгледува во Бразил, Индија, Панама, Костарика, Индонезија и на островите во Атлантскиот и Тихиот Океан. Тропското овошје е честопати збунето со егзотично овошје, бидејќи се многу слични и дури некои тропски овошја се сметаат како егзотични, но разликата е тоа што тропското овошје е овошје кое расте во топла клима, а егзотично овошје е овошје кое е непознато на повеќето луѓе.
Тропското овошје е богато со витмини и минерали и може да ја збогати исхраната. Зрелите плодови се благи и ароматични, и содржат влакна, киселини и етерично масло. За тропското овошје се карактеристични интензивните бои. Молекулите на боја во растителните намирници ги сочинуваат повеќе од 2000 пигменти кои освен што на овошјето му даваат боја, содржат и јаки антиоксиданси. Колку бојата на овошјето е поинтензивна, поголема е и антиоксидативната моќ.
Шеќерна репка

Шеќерната репка е растение со чија понатамошна преработка се добива шеќер. Најдобро успева во областите со умерено - континентална клима. Таа се одгледува во повеќе европски држави, како во Украина, Франција, Германија, Полска и др. Оваа индустриска култура е застапена и во САД, Турција и Кина.
Ванила

Ванила е зачин добиеана од орхидеите на родот ''Vanilla'' од Мексико. Етимолошки, ''ванила'' е изведено од шпанскиот збор „es“, ''мала мешунка''. Првобитно одгледувана од претколумбовските средноамериканци, шпанскиот конквистадор Ернан Кортес е заслужен за претставување и на зачинот и на чоколадото во Европа во периодот од 1520 година.
Цимет

Цимет, канела или дарчин — зачин кој се добива од кората на циметово дрво, кое најмногу расте во Шри Ланка, Индонезија, Бразил и Индија. Циметовото дрво потекнува од Југоисточна Азија, а циметот во Европа бил пренесен во XVI век.
1 Циметот како тема во уметноста
* „Циметни продавници“ — расказ од истоимената збирка на полскиот писател Бруно Шулц.* „Циметна девојка“ (англиски: ''Cinnamon Girl'') — песна на канадско-американскиот рок-музичар Нил Јанг (''Scott Walker'') од 1969 година.
Апосемија

Апосемијата е предупредувачка обоеност. Тоа е вид адаптација при која животните кои поседуваат некој ефикасен заштитен механизам воедно имаат тело обоено мошне впечатливо. Силните и впечатлици бои, поточно комбинациите на боите имаат значење на сигнали, кои предупредуваат на присутната опасност од отрови и на други животни опасности за оние животни кои ќе се обидат да ги нападнат апосемично обоените организми.
Шеќерна трска

Шеќерната трска — најзастапена индустриска култура и се користи за производство на шеќер. Таа најдобро успева во тропските предели каде што температурите на воздухот се високи во текот на целата година. Поволни услови за нејзино одгледување има и во суптропските предели, во близина на морињата и океаните.
Полицистичен оваријален синдром

Синдромот на полицистични јајници е најчеста хормонска болест кај жената и најчеста причина за изостанување на овулацијата. Промената кај овие болести се цистични фоликули, менструален циклус без овулација, ретки менструации, неполодност, зголемена појава на влакна, опаѓање на косата, акни.
Се проценува дека 5 - 10% од жените болуваат од полицистични јајници, а со ултразвучен преглед, цисти на јајникот се наоѓаат и многу почесто, дури 22 do 25% од жените.
Памук

Памук или бубаќ (науч. ''Gossypieae'' ) — најважна индустриска култура за добивање предиво и ткаенини. Тој најдобро успева во суптропските предели каде што има плодни почви и доволно топлина. За време на растителността тој треба да се наводнува, а за бербата е потребен сушен период. Најпознатите области за одгледување памук се наоѓаат во државите Казахстан, Узбекистан, Туркменистан, долината на Нил во Египет, долините на Хоангхо, Јанцекјанг во Кина, потоа во САД, Мексико и други места.
1 Памукот како тема во уметноста и во популарната култура
* „Полиња со памук“ (''Cotton Fields'') - песна на американската рок-група „Криденс Клирвотер Ривајвл“ (''Creedence Clearwater Revival'').* „Памучна круна“ (''Cotton Crown'') - песна на американската рок-група „Соник Јут“ (''Sonic Youth'') од 1987 година.* „Одење по жица над поле полно памук“ - песна на македонската рок-група ''Funk Shui''.
Криптичка обоеност

Криптичка обоеност или камуфлажа е усогласеност (имитирање) на бојата на телото на организмите со бојата на средината во која тие најмногу престојуваат. Покрај појавата на имитирање на бојата позната е и појавата на имитирање на формата и обликот на одделни предмети од средината.
1 Наводи
de:Tarnung (Biologie)
en:Crypsis
es:Cripsis
ja:保護色
ko:보호색
pt:Crypsis
Мимикрија

Мимикрија е имитирање на обликот и на боите, како и начин на живот на апосемично заштитените организми од страна на организмите, кои инаку не поседуваат никакви одбранбени механизми. Во природата голем број животни со бојата на кожата или формата на телото многу личат на средината во која живеат.
Конвергентна еволуција

Конвергентна еволуција
Конвергентна еволуција (конвергенција или приближувачка еволуција) е онаа еволуција при која несродните видови стануваат сè послични поради приспособувањето кон иста животна средина. Конвергентната еволуција обично претставува развиток на слична анатомска одлика кај различни видови линии (на пример, видови од две различни класи) која се јавува по дивергенцијата од заедничкиот предок кој ја немал првичната одлика која би водела до таа одлика. Во овој случај, заедничкиот предок е временски пооддалечен отколку во случајот со паралелизмот.
Пример за конвергентна еволуција е сличниот изглед и грабливиот однос на северноамериканските волци и тасманиските волци (тигри). Првиот е плацентален цицач, а вториот е торбар. Нивниот заеднички предок живеел во времето на диносаурусите, пред повеќе од 100 милиони години, и бил многу различен од овие негови потомци. Постојат и многу други австралиски торбари кои се исклучителен пример за конвергентна еволуција со плаценталните цицачи насекаде низ светот.
Се смета дека паралелизмот и конвергенцијата се резултат главно на одделните видови линии кои го искусуваат истиот тип на природна селекција низ долги периоди.
Фобос

Фобос е еден од двата природни месечини на Марс. Го открил американскиот астроном Асаф Хол на 18 август 1877 г. Името го добил по придружникот на богот Марс, Фобос, и означува страв. Оваа месечина има неправилен облик и нема атмосфера.
1 Поврзано
* Дејмос — другата месечина на Марс
* Мисија „Фобос“
Бобтеил

Во дамнешно време, според англиските обичаи, луксузните кучиња се разликувале од обичните по тоа што им ги сечеле опашките. На Бобтеил му ја сечеле опашката веднаш по раѓањето, и тој обичај се задржал до ден денес. Затоа и го нарекле Бобтеил, што значи: без опаш.
Овие кучиња првобитно биле чувари на овци и најмногу ги имало на југот на Англија и во Шкотска. Потоа Бобтеил станал домашно милениче и фантастичен чувар на деца, па така во Америка го нарекуваат дадилка.
Многу е сладок, кадрав, оди како некоја мечка. Поради својата милост станал милениче во семејството. Така престанал да го чува стадото.
Влакната му се густи и долги и често му паѓаат преку очите, па ништо не гледа. Мора да се четка барем трипати неделно. Понекогаш луѓето ги собираат неговите влакна и ги користат за правење ќебиња. Одлично го поднесува животот во стан и главно е многу милостив и верен. Ако не е навикнат на друштво може да биде помалку агресивен кон странци, но сака луѓе и дружење.
Нјамногу сака да си игра, а бидејќи сѐ уште го има инстинктот на чувар во стадото, понекогаш така се однесува и кон деца. Не е посебно активен и сака да се излежува на каучот. Ако се изнесува редовно на шетање, животот во стан совршено му одговара. Сепак, на ова друштвено суштество понекогаш му е потребна самотија. Ако предолго го оставите сам, ќе се обиде да ви се одмазди така што ќе ви го расфрла станот и долго ќе ви лае. Она што понекогаш исто така ги лути сопствениците се каменчињата и валканиците кои му се закачуваат за влакната, како и водата на тепихот и паркетот по капењето.
Праска

Уште во далечниот десетти век, Кинезите знаеле за придобивките од праските за човековото здравје и не случајно се верува дека праските го продолжуваат човечкиот живот.
Во денешно време со развојот на науката е веќе докажано дека овие плодови имаат благотворно влијание врз човечкиот организам. Праските го зголемуваат човечкиот живот - тоа е верување на Кинезите.
Праските содржат многу витамини и минерали, но содржината на калиум е причината Кинезите да веруваат во чудесната сила. Недостатокот на калиум во нашето тело може да доведе до многу сериозни проблеми како стрес, напнатост, слабост во телото.
Недостатокот на калиум се одразува на кожата, меморијата слабее, но најважните проблеми кои се јавуваат во отсуство на калиум се поврзани со функционирањето на срцето.
Ако земате лекови за намалување на крвниот притисок, тоа доведува до ограничување на калиум во организмот и до сериозни здравствени проблеми. Калиумот во праските помага за регулирање на крвниот притисок. Преку нив се обезбедуваат 332 мг калиум. Праските содржат големо количество витамини - во една голема праска има 1.4 мг ниацин или 14% од дневната вредност на витамин Б3.
Ниацинот игра улога во енергетскиот метаболизам на телото. Праските се со висока содржина на витамин Ц - 11,6 мг или 19% од дневната доза. Витаминот Ц е важен антиоксиданс и хранливи елементи, кој придонесе за подобрување на имунолошкиот систем, но не и за одржување на здрави зглобови. Праските се корисни за кожата, бидејќи содржат витамин Ц - Витаминот Ц се смета за важен витамин на кожата, а исто така тој е и антиоксиданс кои помага при лекувањето на ракот на кожата, помага во борбата со белите крвни клетки. Витаминот Ц треба да се зема редовно, ако сакаме да имаме здрава кожа. Праските можат да придонесат за лечење на многу болести и особено за лекување и превенција на ракот и проблемите поврзани со функционирањето на срцето. Праските содржат ликопен и лутеин, кои помагаат за зголемување на видот.
1 Праската во Македонија
Росоманскиот регион важи за најголем производител на овој вид овошје во Македонија. Најзастапените сорти се„голд хевен“ и „фантазија“ од нектарините. Моментно во Росоманско има околу 700 хектари под праска, но површините постојано се зголемуваат. Околу 15 видови праска се одгледува во Росоман, и се произведува околу 15 милиони килограми производство. Најголем дел од праските се извезени во Русија, Полска, Украина и Белорусија. Голем дел од родот заминал и во поранешните југословенски републики.Во чест на почетокот на бербата на праската, општината Росоман ја организира манифестацијата Праскобер која се одржува на Духовден.
2 Галерија
3 Праската како мотив во уметноста и во популарната култура
* „Праски без мов“ — краток расказ на македонската писателка Оливера Ќорвезироска од 2021 година.
Меѓународен астрономски сојуз

Меѓународен астрономски сојуз или МАС (|Union astronomique internationale, ''UAI''; |International Astronomical Union, ''IAU'') — професионално здружение на астрономи (на ниво на доктори на науки и повисоко) кои активно учествуваат во образованието и во истражувањата на полето на астрономијата.
Седиштето на оваа меѓународна организација е во Париз. Во неа членуваат вкупно 79 земји, претставени од своите национални астрономски здруженија или заводи.
1 Поврзано
* Меѓународен совет за наука
Идиот

Идиот е личност со недоволен психички развој. Во повеќето случаи лицето не го владее говорот како средство за општење со луѓето, односно не употребува говор, не го разбира и се смета дека општото ниво на развој кое го постигнал не соодвествува на неговата возраст.
1 Идиотот како мотив во уметноста и во популарната култура
* „Идиот“ - роман на рускиот писател Фјодор Достоевски.
* „Парада на идиотите“ - песна на рускиот поет Хенрих Сапгир од 1970 година.* „Идиот“ (''The Idiot'') - музички албум на американскиот рок-музичар Иги Поп (''Iggy Pop'') од 1977 година.* „КУД Идијоти“ (''KUD Idijoti'') - хрватска панк-рок група, основана во 1981 година.* „Идиотека“ (англиски: ''Idioteque'') - песна на британската рок-група „Рејдиохед“ (''Radiohead'') од 2000 година.* „Идиотите владеат“ (''Idiots Rule'') - песна на американската рок-група „Џејнс адикшн“ (''Jane's Addiction'') од 1988 година.
Арне Јакобсен

Арне Емил Јакобсен (дански: ''Arne Emil Jacobsen'') бил дански архитект и дизајнер, претставник на данскиот модерен стил. Освен неговите архитектонски дела, создал и голем број на многу оригинални столици и останат мебел. Добил повеќе меѓународни признанија и награди.
Неговите дела се вбројуваат меѓу најзначајните во данскиот функционализам, кој настојувал, по примерот на Ле Корбизје и Валтер Гропиус, да создаде рационална и функционална архитектура. Облиците развиени од Арне Јакобсен претставуваат основа за скандинавскиот органски модернизам и неговото влијание се чувствува и денес. Денешниот скандинавски дизајн го поврзуваме со едноставни, елегантни и функционални облици направени од природни и удобни материјали - а тоа се принципите кои ги поставил токму Арне Јакобсен.
1 Галерија
Коли

1 Потекло
Коли е исклучително стара раса на овчар со потекло од Јужна Шкотска. Се смета дека оваа раса настанала во текот на првиот век од нашата ера со вкрстувањее надомашно куче и овчар кој го донеле Римјаните. За денешниот изглед Коли морал да го почека 19 век, поточно 1830 година, кога бил вкрстен со рускиот хрт барзој, од кого ги наследил долгите свиленкасти влакна, елегантната фигура и отмениот начин движење.
2 Особености
За популарноста и распространетоста на шкотскиот овчар треба да и се заблагодари на кралицата Викторија која во 1860 година при посетата на Шкотска се вчудовидела од изгледот на ова куче и понела со себе неколку примероци. Шкотскиот овчар е куче со пријатен и мирен карактер, исклучително интелигентен, весел, верен, многу мирољубив и сака да се дружи, како со останатите кучиња така и со човекот. Не е куче за во зграда и големи градови. Најдобро се чувствува кога трча покрај велосипед.
Благодарение на долгите влакна и меките густи подвлакна, одлично поднесува студ и дожд, но во летните месеци треба да се чува подалеку од сонце и постојано да му се дава свежа вода.
Круша

Круша (науч. ''Pyrus'') — средноевропско овошје, кое најмногу се одгледува во Европа, Северна Америка и Азија. Најпознати производители на круши се Италија, САД и Кина.
Веројатно најстарото сè уште родно дрво на круша во Македонија е од сортата „боздонка“ и се наоѓа во Ресен, во дворот на една семејна куќа во близина на Сарајот. Се претпоставува дека дрвото било засадено во времето на Нијази-бег пред околу 150 години. Крушата е висока над 10 метри и таа е една од ретките круши во Ресен што не ја уништила болеста ервенија.
1 Крушата како лек
Најновото научно истражување покажало дека крушите не само што го намалуваат нивото на холестерол во крвта, ја олеснуваат констипацијата (запек) и имаат противвоспалително дејство, туку помагаат и во лекувањето на мамурлакот.
Така, пиењето сок од круша пред консумирањето алкохол би можело драстично да го намали ризикот од мамурлак и да го намали нивото на алкохол во крвта. Најдобрата превенција би била 200 мл сок од корејска круша, но и консумирањето на самото овошје е доволно за позитивно дејство. Од друга страна, консумирање на сокот откако веќе сте консумирале алкохол, нема никакво дејство.
Крушата е едно од најздравите видови овошје кое може да се јаде свежо, а со него може да се прават и салати и свежи сокови кои изобилуваат со здравје. Крушата има витамин Ц, има фруктоза и гликоза, како и пектин кој служи за добра функција на дебелото црево.
Крушата е извор за енергија, штити од настинки и грипови, го нормализира притисокот и помага да се намали ризикот од појава на рак.
2 Галерија
2.1 Сорти на круши
3 Производство
+ Производство на круши во 2014 г., Земја, Производствомилиони тони
18,0
0,77
0,75
0,70
0,46
Свет, 25.8
UN Food & Agriculture Organization, Statistics Division
4 Крушата како тема во уметноста
* „Круша“ — песна на македонскиот поет Блаже Конески од 1979 година.* „Круша дивјачка“ — поетизирана проза на Блаже Конески од 1961 година.* „Шатовската круша“ — расказ на македонскиот писател Глигор Поповски.* „Круша“ — расказ на македонскиот писател Бошко Смаќоски.* „Негации Круша“ — расказ на македонската писателка Оливера Ќорвезироска од 2010 година.
Астроном

Астроном (астрофизичар) е научник кој се занимава со астрономија или астрофизика.
За разлика од други науки астрономите не можат директно да влијаат на небесните тела и нивните придонеси се засноваат со набљудување преку посебни помагала од кои најзначаен е телескопот.
Франсоа Митеран

Франсоа Митеран (|François Maurice Adrien Marie Mitterrand) (26 октомври 1916- † 8 јануари 1996) бил француски политичар и претседател на Република Франција,
од 1981 до 1995 година. Бил член на социјалистичката партија на Франција. За време на Втората светска војна е еден од водачите на Движењето на отпорот.
Бордер коли

Бордер коли — вид на куче со потекло од Велика Британија. Ова куче е со највисок коефициент на интелегенција и на оваа листа го зазема првото место. На секоја скоро научена команда, како и на гласовна или гестикулативна команда реагира скоро моментно.
1 Особености
Освен тоа ова куче, кое ретко прифаќа милување, е дружељубиво и верно. Покрај тоа што се користи како овчарско куче и за спортски натпревари, на Запад, ова куче се почесто се користи и за следење на постари лица и во здравствените установи. Со векови е одгледуван како овчарско куче.
Бордер коли е куче со средна висина, со складен изглед. Елеганцијата и складноста се комбинирани со доволно тежина, заради што ова куче остава впечаток на изаржливост. Тоа е верно, грижливо, агресивно овчарско куче кое е доста прилагодиво.
Нигер-конгоански јазици

Нигер-конгоанските јазици ја сочинуваат една од поглавните јазични семејства и една од основните во исто време. Јазиците се зборуваат во Африка, поточно во потсахарска Африка. Ова јазично семејство е предложено од Џозеф Гринберг во неговото дело „Јазици во Африка“ (англ. ''Languages of Africa'') од 1963 г., првично под името „Конго-кордофански“. Предлогот е даден како последица на додавањето на кордофанските јазици како гранка во претходно воспоставеното Нигер-конгоанско семејство. Меѓутоа кај кордофанските јазици не може да се забележи подалечно сродство од другите гранки на нигер-конгоанските јазици, и затоа во поскоро време тие се класификуваат под тоа семејство.
1 Јазици
Јазиците што припаѓаат на оваа група се:
* кардофански
* ? манде
* иџоидни јазици
* ? догонски јазици
* атлантски јазици
* кру
* сенуфски
* савански
* ? убангиски
* ква
* волта-нигерски
** гбе
** јоруба и игбо
* бенуе-конгоански јазици, вклучувајќи:
** банту-јазици
Локализација на нигер-конгоанските јазици
2 Наводи
* Bendor-Samuel, John & Rhonda L. Hartell (eds.) (1989) ''The Niger-Congo Languages — A classification and description of Africa's largest language family''. Lanham, Maryland: University Press of America.
* Bennett, Patrick R. & Sterk, Jan P. (1977) 'South Central Niger-Congo: A reclassification'. ''Studies in African Linguistics'', 8, 241–273.
* Blench, Roger (1995) 'Is Niger-Congo simply a branch of Nilo-Saharan?' In ''Proceedings: Fifth Nilo-Saharan Linguistics Colloquium, Nice, 1992'', ed. R. Nicolai and F. Rottland, 83-130. Köln: Rüdiger Köppe.
* Capo, Hounkpati B.C. (1981) 'Nasality in Gbe: A Synchronic Interpretation' ''Studies in African Linguistics'', 12, 1, 1-43.
* Casali, Roderic F. (1995) 'On the Reduction of Vowel Systems in Volta-Congo', ''African Languages and Cultures'', 8, 2, Dec, 109–121.
* Dimmendaal, Gerrit (2008) 'Language Ecology and Linguistic Diversity on the African Continent', ''Language and Linguistics Compass'' 2/5:841.
* Greenberg, Joseph H. (1963) ''The Languages of Africa''. Indiana University Press.
* Gregersen, Edgar A. (1972) 'Kongo-Saharan'. ''Journal of African Linguistics'', 4, 46-56.
* Olson, Kenneth S. (2006) 'On Niger-Congo classification'. In ''The Bill question'', ed. H. Aronson, D. Dyer, V. Friedman, D. Hristova and J. Sadock, 153–190. Bloomington, IN: Slavica.
* Saout, J. le (1973) 'Languages sans consonnes nasales', ''Annales de l Université d'Abidjan'', H, 6, 1, 179-205.
* Stewart, John M. (1976) ''Towards Volta-Congo reconstruction: a comparative study of some languages of Black-Africa''. (Inaugural speech, Leiden University) Leiden: Universitaire Pers Leiden.
* Stewart, John M. (2002) 'The potential of Proto-Potou-Akanic-Bantu as a pilot Proto-Niger-Congo, and the reconstructions updated', in ''Journal of African Languages and Linguistics'', 23, 197-224.
* Williamson, Kay (1989) 'Niger-Congo overview', in Bendor-Samuel & Hartell (eds.) ''The Niger-Congo Languages'', 3-45.
* Williamson, Kay & Blench, Roger (2000) 'Niger-Congo', in Heine, Bernd and Nurse, Derek (eds) ''African Languages - An Introduction.'' Cambridge: Cambridge University Press, pp. 11–42.
Slitaz

Slitaz е оперативен систем за десктоп компјутери, лаптоп компјутери и опслужувачи. Софтверскиот проект е започнат во 2006 година од Кристоф Линколн. Претставува Линукс дистрибуција со root filesystem кој зафаќа околу 100 мб, и ISO Image од 30 мб. Во април 2008 беше една од најмалите Линукс дистрибуции. Slitaz стартува или од CD или од USB Flash диск во LXDE десктоп, кој работи на XVesa и користи BusyBox за сите основни функции. Има голем избор на десктоп и restore софтвер, и може целосно да биде стартуван во RAM меморија (колку што дозволува просторот) или може да биде инсталиран на тврд диск.
1 Именување
Simple Light Incredible Temporary Autonomous Zone
2 Историја
После 1 година развој, на 16.04.2009 излезе Slitaz 2.0. Slitaz споделува многу заеднички цели со Damn Small Linux, меѓутоа е помал и заснован на поновиот линукс кернел 2.6.25
3 Апликации
* Опслужувач LightTPD (со ЦГИ и ПХП поддршка)
* Mozilla Firefox
* Alsa миксер, звучен плеер и ЦД енкодирање
* Разговор, пошта и ФТП клиенти
* ССХ клиент и опслужувач (Dropbear)
* База на податоци (SQLite)
* ЦД и ДВД алатки за гравирање, измени, и сл.
* Елегантна работна површина (JWM)
* Повеќе од 450 пакети
4 Досегашни верзии
Верзија Излезено на
2.0, април, 2009
1.0, март, 2008
5 Дополнителни информации
*******
TGV

TGV (|Train à Grande Vitesse = големобрзински воз) е fранцуски брз воз на претпријатието „Алстом“. За првпат е пуштен во употреба на линијата Париз-Лион 1981 година. Од Париз сообраќајот се проширил во цела Франција. Возот ги држи рекордите за најголема просечна брзина во железницата.
По големиот успех на TGV возовите и други земји воспоставиле свој систем на брзи возови (Германија ИЦЕ, Белгија Талис, Италија Пендолино и сл.)
1 Технички одлики
Воз, Макс. брзина (км/ч), Седишта, Должина (м), Ширина (м), Маса (т), Погон (kW)
TGV Sud-Est, 300, 345, 200,2, 2,81, 385, 6.450
TGV Atlantique, 300, 485, 237,5, 2,90, 444, 8.800
TGV Réseau, 300, 377, 200, 2,9, 383, 8.800
TGV Duplex, 320, 512, 200, 2,90, 386, 8.800
TGV POS, 320, 200, 2,9, 42, 9.600
2 Поврзано
* SNCF (Национално друштво на француските железници)
* Големобрзинска железница
* Магнетнолебдечки воз
Дејмос

Дејмос е една од двете месечини на Марс. Го открил американскиот астроном Асаф Хол на 12 август 1877. Името го добил по придружникот на богот Марс, Дејмос, и означува ужас. Оваа месечина има неправилна форма.
1 Поврзано
Фобос — другата месечина на Марс
Кале (град)

Кале (|Calais) — град во северна Франција. Се наоѓа во департманот Па де Кале.
Според пописот од 1999 година во градот живееле 77.333 жители, и со тоа е 53-ти град во Франција по број на население. Кале се наоѓа на каналот Ла Манш и е најблиску до англиското пристаниште Довер.
Градот се состои од два дела и тоа: стар дел (Calais-Nord), кој е опкружен со канали и пристаниште и нов дел на градот (St-Pierre),кој се наоѓа јужно и југоисточно.
1 Поврзано
* Ламанш
* Доверски Проток
* Нормандија
Шампањ (вино)

Шампањ (|vin de Champagne) е пенливо вино, кое со дополнително вриење во друго буре развива сопствен јаглерод диоксид. Името го добил според француската покраина ''Шампањ'', и денес името е резервирано единствено за пенливото вино произведено во таа покраина.
Германски боксер

Боксерот е потомок на борбените кучиња уште од античко време. Ова куче е со средни димензии, во облик на коца (должината и висината на телото се еднакви). Исто така има коцкеста глава со силна и широка вилица. Изразот на лицето не смее да му биде тажен или остар. Погледот треба да оддава енергија и интелегенција и да зрачи со верност. Ова куче е брзо и елегантно и не смее да биде премногу слаб. Влакната му се кратки и сјајни, од темноеленеста до жолта боја, а најбарана е бојата помеѓу овие две.
1 Особености
Иако се вбројува во службени кучиња, пред сè е домашно куче. Палав е, разигран, извонредно внимателен кон децата и останатите членови на семејството. Карактеристично за него е да ги турка домашните со муцката со што ја покажува својата наклоност. Неговите кратки влакна лесно се негуваат. Скромен е и задоволен со престојот во стан, каде не лае премногу. Неговата живост и потреба за движење бара редовни и долги прошетки.
Англиски булдог

Англиски булдог — вид на куче со потекло од Англија. Булдогот е средна раса на кучиња кои обично се познати како англиски булдог или британски булдог. Булдозите биле четврти најпопуларни чистокрвни кучиња во САД во 2007 година, според американскиот Kennel Club.
Булдогот има долгогодишна традиција со британската култура, при што Би-Би-Си вели: „''за многумина Булдогот е национална икона, симболизирајќи ја измамата и одлучувањето''“. За време на Втората светска војна, булдогот честопати бил спореден со премиерот Винстон Черчил и неговиот пркос кон Нацистичка Германија.
1 Опис
Англискиот булдог привлекува внимание со својот физички изглед, а особено со својата масивна глава. Изразените длабоки брчки по образите му даваат карактеристичен изглед. Ушите му се тенки и кратки. Бојата на крзното му е бела, црвено-црна, дури и кога станува збор за мали кученца. Нозете му се рамни, а шепите округли и големи. Опашката треба да биде спуштена.
2 Особености
Во стандардот за ова големо куче улога има темпераментот. Булдогот е активен, остава впечаток на одлучност, сила и енергичност. Способен е да покаже голема сила, но не покажува никаква наклоност да го користи тоа. Тој е одлична дадилка за деца, многу е одговорен и внимателен кон непознатите.
Булдогот не е многу послушно куче. Ако редовно се изнесува на прошетки, лесно се прилагодува на живот во стан. Тешко поднесува големи горештини.
Њуфаундлендер

Њуфаундлендер е раса на куче. Една од првите намени на ова куче било влечење на тежок товар, иако главна улога имаат при работа во близина на вода. Им помагале на рибарите при извлекување на мрежата од морето, и работејќи ја оваа работа се покажале како одлични чувари во вода и дошол до израз нивниот инстинкт како спасител. Во овие услови се оформил карактерот на оваа раса и луѓето со воодушевување го одгледувале ова благородно, храбро и интелегентно куче. Неговиот инстинкт на спасител треба да се насочува преку обука за да може да сфати дека секое капење не е и давење.
1 Особености
Поради својот урамнотежен и стабилен карактер, идеален е како семејно куче. Без проблем може да живее со други кучиња, па и со мали раси кон кои е посебно нежен и внимателен. Њуфаундлендерот е најсреќен во близина на својот господар и многу тешко ги поднесува дури и најкратките одвојувања. Англиската раса њуфаундлендери се големи кучиња со потекло од островот Њу Фаундленд. Служат за спасување на давеници и се одлични чувари.
Менаџмент на приходи

1 Менаџмент на приходи
Во практиката, менаџментот на приходи, познат и како менаџмент на приноси вклучува поставување на цените во согласност со предвидените нивоа на побарувачка меѓу различните пазарни сегменти. Најмалку осетливиот сегмент на цени е првиот во кој би се алоцирал капацитетот, затоа што потрошувачите би платиле највисока цена,додека другите сегменти следат прогресивно според помалите цени. Бидејќи сегментите кои плаќаат најмногу често се резервираат многу малку време пред фактички да ја користат услугата, во тој случај компаниите треба да имаат дисциплиниран приод во чувањето на капацитетот за таквите потрошувачи отколку да им продаваат на оние кои ќе дојдат први.
Добро дизајниран систем на менаџмент на приходи може да предвиди со реална приближност колку потрошувачи ќе користат одредена услуга во одредено време при различни нивиа на цени, и потоа да блокира значаен дел од капацитетот при секое ниво. Софистицираните компании употребуваат сложени математички методи за таа цел и вработуваат менаџери за приходи кои треба да донесат одлуки за распоредување на капацитетот.
2 Наводи
* Christopher Lovelock, Jocher Wirtz, Services Marketing, Prentice Hall-New York 2004: p. 124-139
* Aurelio G. Mauri, "Yield Management and Perceptions of Fairness in the Hotel Business", ''International Review of Economics'', Vol. 4, n. 2, 2007, pp. 284–293.
Мец

Мец (|Metz) — град во североисточна Франција и главен град на департманот Мозел и регионот Лорена. Низ градот минуваат реките Сел и Мозел.
1 Знаменитости
Градот е познат по својата зградите обоени со жолт вар. Исто така е познат и како “зелен град” (25 м<sup>2</sup> по жител од градот се паркови,градини,зеленила.). Според Њујорк Тајмс Мец е 39. најпопуларно место за туристите (2009).
* Сент Етјен готска катедрала со витражни прозорци дизајнирана од Марк Шагал е најпозната катедрала во градот.
2 Збратимени градови
Мец е збратимен со:
* Трир, Германија, од 1957
* Кармиел, Израел, од 1984
* Јичанг, Кина, од 1991
* Храдец Кралове, Чешка, од 2001
* Канзас Сити, Мисури, САД, од 2003
* Сен-Дени, Реинион, Франција
* Глостер, Велика Британија
* Луксембург, Луксембург
Џуџест шнауцер

Џуџест шнауцер е раса на кучиња од врстата шнауцер. Овие кучиња потекнуваат од Германија, каде почнале помасовно да се одгледуваат кон крајот на 19 век. Џуџестиот шнауцер се добил со вкстување на расата обичен шнауцер со некои помали кучиња, како пудлица или афенпинчер.
Овој вид кучиња се едни од најпопуларните домашни миленици, најмногу поради нивната неагресивност и релативно мала големина. Крзното на малиот шнауцер може да биде во четири бои: црна, црно-бела, црно-сребрена и бела.
1 Историјат
Името шнауцер е релативно од понов датум, но историјата на оваа раса е постара. Предците на денешниот шнауцер можеме да ги сретнеме на сликите на познати уметници. Се тврди дека шнауцерот спаѓа во групата на најстари големи кучиња, бидејќи постојат докази дека тој со човекот ловел и чувал стада уште 3 000 година пред нашата ера. Уште од тогаш овие кучиња биле припитомени. Тоа биле вистински домашни кучиња кои живееле и делеле заедничка судбина со човекот. Точниот развој на шнауцерот останал непознат, но секаде каде се наоѓале човечки населби во близина на вода или по долините на реките, се наоѓало и малото куче со издржлива градба.
2 Изглед
Џуџестиот шнауцер е помал облик на средниот шнауцер и нема ниту еден знак на џуџест раст. Спаѓа во складно градените мали кучиња. Поедини одлики стандардни за расата, како што се главата, гризот, ушите, опашката и шепите одговараат на описот на другите шнауцери, а истото важи и за бојата на влакното. Може да биде сосема црн, да има боја на бибер и сол, сребренкаст или сосема бел.
Бернско планинско куче

Бернското планинско куче (|Berner Sennenhund) припаѓа на крупната раса на кучиња, со потекло од Швајцарските Алпи.Се нарекува и Бернер (''англиски назив: Berner'' или ''Bernese'') поради подрачјето од каде потекнува, имено, од кантонот на Берн. Ова планинско куче отпрвин се чувало како чувар на фармите а во минатото биле користени и како запрежни кучиња а понекогаш служел за влечење на млекарските колички. Расата официјално била воспоставена во 1907. Во1937 било признато од страна на Американскиот кинолошки сојуз; Денес истото се рангира како работно куче. Најмногу ги имало јужно од Берн, во подрачјето Дурбах, па луѓето го нарекувале Дурбахлер. Во 1990 година било прогласено за Швајцарско национално куче, а во 1908 година го добило името Бернско планинско куче.
1 Особености
Изразената глава на делот на челото му е сплескана. Има силна муцка. Кафените очи пленат со палав поглед. Опашката му е доста влакнеста, но не е свиткан. Влакната му се меки, мазни и долги, лесно брановити, но не кадрави. Има сјајна црна боја, со кафени полиња по лицето, над очите и на долните делови на нозете. На градите, на крајот на опашката и на шепите има бели пеги. Заради својата раскошност влакната бараат грижлива нега.
2 Темперамент
Кучето има добар темперамент, добродушно е и се приврзува за семејството. Пријателски е расположено кон домашните животни кои ги чува. Ги извршува послушно зададените обврски и лесно се дресира. Добро го поднесува студот и може да спие на отворено. Сака отворен простор и затоа не е погоден за урбани средини и чување внатре во домот. Но поради благиот карактер умее да се прилагоди на секакви услови.
3 Здравје
Спаѓа во издржливите раси на кучиња но има релативно краток животен век. Кога ќе наполни 7-8 години веќе се смета за зтаро. Некои слични раси имаат поголем животен век, над 10 години. најчесто се разболува од рак, но и ревмата е доста застапена.. Во САД и Канада, скоро половина Бернски планински кучиња умираат од рак. Најдолг век на некој Бернер е забележан во 2004, во Англија (15,2години). Артритис кај Бернското куче се појавува и кога е млад, 4-5 години.
Накусо, Бернското планинско куче е со нежно здравје така да му треба нега и внимание.
''Староста на Бернското планинско куче'', 1, 2, 3, 4, 5, 6, 7, 8, 9, 10, 11
''Старост на човекот'', 14, 22, 31, 40, 49, 58, 67, 76, 85, 94, 100
Стандардизирани практики

Воведувањето на корпоративно управување не значи ништо друго туку ''стандардизација на практиките'', процесите и однесувањето во компаниите, која се заснова врз принципите на одговорност, транспарентност и контрола во одлучувањето, секојдневното работење и известувањето за состојбите во компанијата.
Како и кај секоја друга стандардизација, нејзина цел е намалување на неизвесноста и ризикот од стапување во релации со компанијата, а во овој случај, осбено е важна целта за зголемување на довербата во компанијата. Прифаќањето на ваков, ''стандардизиран пристап кон управувањето и водењето на бизнисот'', им носи на компаниите посебен вид додадена вредност – вредност произлезена од работење во етички рамки. Во компаниите со ефикасно корпоративно управување одлуките не се носат само со цел да се оствари економскиот интерес, туку и со цел таквите одлуки да не ги повредат интересите на останатите вклучени страни.
Цел на корпоративното управување

Цели на корпоративното управување:
# да им помогне на компаниите, банките, да ја подобрат практиката на своето корпоративно управување;
# да ги поддржи институциите од јавниот сектор да воспостават ефективни рамки за корпоративно управување;
# да им помогне на образовните институции за вклучување на содржини за корпоративно управување во нивните наставни програми.
Помагајќи го развојот на практиките на ефикасно корпоративно управување во Македонија, и помага на земјата да ја зголеми својата атрактивност за инвеститорите.
Ефикасното корпоративно управување придонесува за одржлив економски развој преку подобрување на перформансите на компаниите и на нивниот пристап кон надворешни извори на капитал. Тоа ја зголемува профитабилноста на компаниите и овозможува побрз раст. Доброто корпоративно управување треба да обезбеди соодветни поттици за одборот на директори и менаџментот да ги остварат целите кои се во интерес на компанијата и акционерите и кои треба да обезбедат делотворен мониторинг, и со тоа да ја охрабрат фирмата ефикасно да ги користи своите ресурси.
Растителен континуум

Растителен континуум — особина на растителноста на Земјата да постои во вид на непрекинат покривач. Тој се пројавува како постепен преод на растителните заедници од еден во друг тип, кој е предизвикан од постепените измени на надворешната средина. Популаризирањето на континуумската организација на растителниот покривач се јавило како противтеза на хипотезата за негова дискретност во средината на XX век. Прашањето за тоа дали растителниот покривач е дискретен или континуумски се јавува како централно во историјата на фитоценологијата.
Постојат неколку видови на растителен континуум:
* пространствен континуум — постепено изменување на составот и својствата на растителниот покривач во пространството;
** хоризонтален континуум — преод на едни заедници во други при промени во условите на средината;
** вертикален континуум — постепен преод на едни катови на фитоценозата во други;
* временски континуум — постепена промена на составот и својствата на растителниот покривач со текот на времето (при сезонски и повеќегодишни колебања, сукцесија и еволуција на растителноста);
* синтаксономски континуум — ја одразува сличноста на претходните (интермедиерни) заедници со постоечките синтаксони.
Непрекинатоста (континуумот) на растителниот покривач има универзален карактер, иако степенот на непрекинатост може да биде најразличен. Тој се наголемува во заедниците со некои силни едификаторски видови (на пример, шуми од умерениот појас), а се намалува во заедниците со многу слаби едификатори (како ливади, рудерална растителност, степи).